کَمپیوٗٹَر زان

کَمپیوٗٹَر ساینس چھُ مولوٗماتھ تہٕ کمپیوٹیشنل اصوٗلن پؠٹھ مبنی

کَمپیوٗٹَر زان، علمِ کَمپیوٗٹَر یا کَمپیوٗٹَر ساینس (انگریزی: Computer Science) اصلیتس مَنٛز، کمپیوٗٹیشن ہنٛد نظریاتی مطالعہٕ تہٕ کمپیوٗٹر سِسٹمس مَنٛز یمن ہنٛد ریلیز تہٕ نفاذک تعلق چھُ۔ یہٕ علم چھُ وۄن یونیورسٹی سطحس پؠٹھ باقاعدہ ڈِگرین ہٕنٛدس شکلہٕ مَنٛز پرناونہٕ یوان۔ آز کِس دورس مَنٛز چھِ امہِ علمٕچ اہمیت واریاہ بڑاونہٕ آمٕژ تہٕ بٔڑِس تعدادس مَنٛز تٲلیٖم یافتہٕ لوٗکَھ چھِ امہِ علمہٕ سٟتؠ روزگار حٲصِل کران۔

یہٕ علمِ چھُ پروگرامِنٛگ پؠٹھ مبنی۔ طالبہِ علمن ہُنٛد زیٛادٕ تر وَقٕت چھُ پروگرامِنٛگ ہیٚچھنَس تہٕ اَتھ بہتر بناونس مَنٛز گژھان۔ اَمہِ علاوٕ چھِ یہِ واریاہ ساینٔسی عٔلِم ہیٚچھنَس مَنٛز مدد کران، مثلاً گرٛؠندُت، ترٛایُت، مینجمنٛٹ بیٚتِر۔

 حَوالہٕ